EkBass/fiwiki-20250220-pages-articles huggingface dataset:
Itéa

Itéa () on Kreikan kaupunki sekä samanniminen Delfoín kunnan kunnallisyksikkö (Δημοτική Ενότητα Ιτέας, Dimotikí Enótita Itéas) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 5 888 ja varsinaisen Itéan kaupungin väkiluku 4 362 (vuonna 2011). Itéan kaupunki sijaitsee Korintinlahden pohjoisosassa sijaitsevan pienemmän Itéanlahden rannalla linnuntietä noin 12 kilometriä eteläkaakkoon Ámfissan kaupungista ja noin kahdeksan kilometriä lounaaseen Delfoín kylästä. Kaupunki on Keski-Kreikan merkittävimpiä satamia Korintinlahden puolella. Kaupungin itäpuolella sijaitsee Kírran kylä, antiikin Kirrha, joka oli jo antiikin aikana Delfoin satama. Itéan kaupunki perustettiin vuonna 1830. Sen nimi viittaa ilmeisesti alueen pajuihin. Kreikan vapaussodan aikana syyskuussa 1827 Itéan edustalla käytiin merkittävä meritaistelu, jossa kreikkalainen Kartéria, maailman ensimmäinen taistelukäytössä ollut höyrylaiva, onnistui tuhoamaan useita osmanien laivaston aluksia. Itéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Galaxídin, Gravián, Kallieíin ja Parnassóksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Itéan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Itéa Ágios Athanásios (saari) 0 Ágios Konstantínos (saari) 0 Itéa 4 362 Kírra Kírra 1 385 Tritaía Tritaía 141 Yhteensä: 5 888 == Lähteet == == Aiheesta muualla == Luokka:Delfoí Luokka:Keski-Kreikan entiset kunnat Luokka:Keski-Kreikan kaupungit
Julián Guevara

Sneyder Julián Guevara Muñoz (s. 4. toukokuuta 1992) on kolumbialainen jalkapalloilija. Pelipaikaltaan hän on keskikenttäpelaaja. Suomessa Guevara on edustanut Veikkausliigassa pelaavia PS Kemiä ja FC Interiä. Guevara pelasi PS Kemissä toista kauttaan siirryttyään kesken kauden FC Interiin. Hän oli vakiokasvo Kemin aloituskokoonpanossa ja toimi ajoittain myös PS Kemin kapteenina. == Lähteet == Luokka:Kolumbialaiset jalkapalloilijat Luokka:Vuonna 1992 syntyneet Luokka:Elävät henkilöt
Grundfos

Grundfos on tanskalainen pumppuvalmistaja, jolla on yli 18 000 työntekijää maailmanlaajuisesti. Yritys valmistaa vuosittain yli 16 miljoonaa pumppua ja myös sähkömoottoreita. Vuonna 2015 yhtiön liikevaihto oli noin 3,3 miljardia euroa. ==Historiaa== Poul Due Jensen perusti Grundfosin vuonna 1945 Bjerringbrossa nimellä "Bjerringbro Pressestøberi og Maskinfabrik". Vuonna 1967 yritys sai lukuisten nimenmuutosten jälkeen nykyisen nimensä. ==Omistus== Poul Due Jensenin säätiö, joka perustettiin vuonna 1975, omistaa yrityksestä 86,7 %, henkilöstö 2 % ja perustajan perhe 11,3 %. ==Grundfos Suomessa== Vuonna 1992 perustettiin Grundfosin Suomen myyntiyhtiö Oy Grundfos Pumput Ab. Sen pääkonttori sijaitsee Vantaalla. Grundfosilla on lisäksi toinen tytäryhtiö Suomessa, Grundfos Environment Oy. Se suunnittelee ja valmistaa kunnallistekniikan pumppaamoja sekä pumppaamosäiliöitä. == Lähteet == ==Aiheesta muualla== *Grundfos Suomi Luokka:Tanskalaiset yritykset Luokka:Viborgin kunta
Quantum (yhtiö)

Quantum on yhdysvaltalainen tallennusmediaratkaisuja tuottava yhtiö. Yhtiö osti Digital Equipment Corporationin (DEC) tallennusmediatuotannon vuonna 1994 sisältäen Digital Linear Tape (DLT) asemateknologian. Yhtiö myi kiintolevyjen tuotantonsa kilpailevalle Maxtor-yhtiölle vuonna 2002. == Tuotteet == * Linear Tape-Open (LTO) -nauhatallennus ===Entiset tuotteet=== * Quantum Fireball -kiintolevyt * Quantum Bigfoot -kiintolevyt * Digital Linear Tape (DLT) -nauhatallennus, kehitys päättynyt helmikuussa 2007 == Lähteet == == Aiheesta muualla == * Yhtiön kotisivut Luokka:Yhdysvaltalaiset yritykset Luokka:Laitteistovalmistajat Luokka:Tietotekniikan tuotemerkit
Quantum (täsmennyssivu)

Quantum voi tarkoittaa jotain seuraavista: * Quantum, fiktiivinen rikollisjärjestö * Quantum, yhdysvaltalainen yhtiö * Quantum, tilastollisen analyysin ohjelmointikieli * Quantum Air, lentoyhtiö * Quantum Magazine, lehti * Volkswagen Quantum, Volkswagen Passatin nimi Pohjois-Amerikassa vuosina 1982–1988. == Viihteessä ja kulttuurissa == * Quantum, Planet X -yhtyeen albumi * Quantum, Atarin kolikkopeli vuodelta 1982 * Quantum Break, suomalaisen Remedyn videopeli vuodelta 2016 * 007 Quantum of Solace, James Bond -elokuva vuodelta 2008 * Quantum of Solace, vuoden 2008 videopeli * Quantum of Solace, elokuva * Quantum Reality, kirja * Quantum Rider, Larry and Lefthandedin studioalbumi * Quantum Theory, videopeli * Quantum Thief, suom. Kvanttivaras, Hannu Rajaniemen kirja.
White Death

__NOTOC__ White Death on suomalainen black metal -yhtye, joka on perustettu vuonna 2013 Lappeenrannassa.White Deathin tuotanto ja historiaaViitattu 6.7.2023 White Death on tunnettu teatraalisista ja rituaalimaisista keikoistaan, joissa on usein alastomuutta, jumalanpilkkaa.Laulaja ristiinnaulittiin kesken esityksen Viitattu 6.7.2023 ==Jäsenet== * Vritrahn – laulu (2013-) * Sinisterror – kitara (2020) * Vohla – basso (2013–) * Avenger – rummut (2013–2017, 2020-) * Poisoner - kitara (2022-) == Diskografia == === Studioalbumit === * * === EP:t === * === Split-albumit === * === Demot === * * Promo (2020) === Kokoelmilla === * == Aiheesta muualla == * White Death Facebookissa * ==Lähteet== Luokka:Lappeenrannan musiikki Luokka:Suomalaiset black metal -yhtyeet Luokka:Seulonnan keskeiset artikkelit
Olbia (Italia)

Olbia on kaupunki ja kunta Italiassa Sardinian hallintoalueella Sassarin maakunnassa. Pääosa kunnasta on Sardinian saarella, mutta siihen kuuluu useita pikku saaria, joista suurimpia ovat Tavolara ja Molara. ==Nähtävyyksiä== Olbiassa on useita esihistoriallisia nähtävyyksiä. Näitä ovat tornirakennelma eli nuraghe Riu Molinu sekä jättiläisen hauta Su Monte de s'Ape. Roomalaisten ajoilta on jäljellä akveduktin sekä S'Imbalconadun maatilan jäänteitä.Giro d’Italia 2017 ==Liikenne== === Satama === Olbian satama on ollut luonnonsatama, jota kautta Sardiniaan on purjehdittu vuosituhansien ajan. Se on yhä Sardinian tärkeimpiä satamia, jonka läpi kulkee vuosittain 5 miljoonaa matkustajaa ja 6 miljoonaa tonnia rahtia. Satamasta on lauttayhteys Civitavecchiaan, Livornoon sekä Genovaan. Autorità Portuale Nord Sardegna === Lentokenttä === Kaupungissa on kansainvälinen lentokenttä Aeroporto di Olbia Costa Smeralda. Aeroporto di Olbia Costa Smeralda Tiedosto:Olbia,_tomba_dei_giganti_di_Su_Monte_'e_S'Abe_(38).jpg|Jättiläisen hauta Su Monte de s'Ape Tiedosto:Olbia_aqueduc.JPG|Akvedukti Tiedosto:Aeroporto_Olbia_Costa_Smeralda_Rollfeld.jpg|Aeroporto di Olbia Costa Smeralda == Lähteet == ==Aiheesta muualla== Luokka:Sardinian kaupungit Luokka:Sassarin maakunnan kunnat
Palisades Tahoe

Palisades Tahoe Palisades Tahoe Paikkakunta: Olympic Valley, Kalifornia, Yhdysvallat Vuori: Granite Chief Hiihdettävä alue: 24,28 km2 Yläasema: 2 759 m Ala-asema: 1 890 m Korkeusero: 869 m Laskettelurinteitä: 170+ Vapaalaskurinteitä: 16 Laskettelupuistoja: 2 Pisin rinne: 5 150 m Hiihtohissejä: 34 kpl Kapasiteetti: 58 000 henkilöä/h Lumisadetta: 11,43 m/vuosi Lumetusjärjestelmä: Kyllä Valaistus: Ei Palisades Tahoe (aik. Squaw Valley Ski Resort) on talviurheilukeskus Placerin piirikunnassa Kaliforniassa Yhdysvalloissa. Palisades Tahoen suorituspaikoilla järjestettiin Squaw Valleyn talviolympialaisten kilpailut lukuun ottamatta maasto- ja ampumahiihtokilpailuita. Palisades Tahoessa on viisi eri vuorenhuippua: Granite Chief, Emigrant, Washeshu Peak, KT-22 ja Snow King. Amerikan alkuperäiskansat protestoivat pitkään talviurheilukeskuksen misogynistisenä ja rasistisena pitämäänsä alkuperäisamerikkalaiseen naiseen halventavasti viittaavaa ”squaw”-sanaa vastaan, minkä seurauksena keskuksen uudeksi nimeksi valittiin syyskuussa 2021 Palisades Tahoe. ==Lähteet== *Palisades Tahoe palisadestahoe.com *Palisades Tahoe Trail Maps palisadestahoe.com ===Viitteet=== Luokka:Yhdysvaltain talviurheilukeskukset Luokka:Talviolympialaiset 1960 Luokka:Kalifornian urheilupaikat Luokka:Placerin piirikunta
Sisilian alue

Sisilian alue () on hallinnollinen alue Italiassa. Se muodostuu Sisilian saaresta sekä joistakin lähistön pikkusaarista. Liparisaaret Sisilian saaren pohjoispuolella kuuluvat Sisilian hallinnolliseen alueeseen, kuten myös Egadisaaret lännessä, Ustican saari luoteessa ja Pelagiset saaret lounaassa. == Hallinto == Vuonna 1947 Sisilia sai oman parlamenttinsa, jossa on 90 kansanedustajaa sekä aluehallinnon, joka päättää saaren sisäisistä asioista. Talous- ja ulkopolitiikka on yhteinen muun Italian kanssa. Sisilian alue on jaettu yhdeksään maakuntatason alueeseen: kuuteen maakuntaan (Agrigento, Caltanissetta, Enna, Ragusa, Syrakusa, Trapani) ja kolmeen metropolikaupunkiin (Catania, Messina, Palermo). == Kaupungit == Sisilian alueen tärkeimpiä kaupunkeja ovat pääkaupunki Palermo sekä maakuntien ja metropolikaupunkien pääkaupungit Catania, Messina, Syrakusa, Trapani, Enna, Caltanissetta, Agrigento ja Ragusa. Vulcano-110-Hafen-1986-gje.jpg|Vulcano Tindari-108-roemisches Gymnasium-1986-gje.jpg|Tindari Cefalu-112-Dom von West-1986-gje.jpg|Cefalu Ragusa-112-Strasse-Bar-1986-gje.jpg|Ragusa Segesta-116-Tempel-drei Saeulen-1986-gje.jpg|Segesta Selinunte-118-Tempel C-1986-gje.jpg|Selinunte Agrigento-110-Concordia-Tempel-frontal-1986-gje.jpg|Agrigento == Lähteet == == Aiheesta muualla == *
Trine 2

Trine 2 on suomalaisen Frozenbyten kehittämä fantasiamaailmaan sijoittuva videopeli. Peli on julkaistu vuonna Windows-alustalle ja OS X:lle sekä myöhemmin Linuxille, Xbox 360:lle, PlayStation 3:lle, Wii U:lle sekä PlayStation 4:lle. Trine 2: Director's Cut on Wii U:lle julkaistu versio, joka sisältää Trine 2: Goblin Menace laajennuksen. Peli on jatkoa yrityksen aiemmalle Trine-pelille. Pelisarjaan on julkaistu jatko-osa: Trine 3: The Artifacts of Power. == Pelaaminen == Peli on sivuttain kuvattu tasohyppelyä ja pulmapeliä yhdistävä peli. Kuten aiemmassakin pelissä pelattavana on kolme hahmoa, joilla on erilaisia erityiskykyjä. ==Ääninäyttelijät== == Vastaanotto == GameSpot antoi pelille arvostelussaan arvosanan 8.5/10. IGN antoi pelille arvostelussaan arvosanan 9.0/10. Metacritic kerääjäpalvelussa pelillä on 84/100 pistettä. == Lähteet == == Aiheesta muualla == * * * * Luokka:Trine Luokka:Vuoden 2011 videopelit Luokka:Fantasiavideopelit Luokka:Tasohyppelyt Luokka:Pulmapelit Luokka:Linux-pelit Luokka:Mac OS -pelit Luokka:Windows-pelit Luokka:Xbox 360 -pelit Luokka:PlayStation 3 -pelit Luokka:PlayStation 4 -pelit Luokka:Wii U -pelit
Émile Chartier

Émile-Auguste Chartier (3. maaliskuuta 1868 – 2. kesäkuuta 1951), yleisesti tunnettu myös nimellä Alain, oli ranskalainen filosofi, toimittaja ja pasifisti. (vaatii kirjautumisen) Hän otti salanimensä kunnianosoituksena 1400-luvun alussa eläneelle normandialaiselle runoilijalle Alain Chartierille. Alain aloitti opiskelun Alençonin lyseossa vuonna 1881 ja opiskeli siellä viisi vuotta. 13. kesäkuuta 1956 koulu nimettiin sen kuuluisimman oppilaan mukaan Lycée Alainiksi. Alain on haudattu Père-Lachaisen hautausmaalle. ==Lähteet== Luokka:Ranskalaiset filosofit Luokka:Vuonna 1868 syntyneet Luokka:Vuonna 1951 kuolleet
Squaw Valley (täsmennyssivu)

Squaw Valley tarkoittaa seuraavia: *Squaw Valley, kunnallishallinnoton alue Placerin piirikunnassa Kaliforniassa Yhdysvalloissa *Squaw Valley, väestönlaskennallinen asuinpaikka Fresnon piirikunnassa Kaliforniassa Yhdysvalloissa *Squaw Valley, laakso Curryn piirikunnassa Oregonissa Yhdysvalloissa *Squaw Valley Reservoir, tekojärvi Washoen piirikunnassa Nevadassa Yhdysvalloissa *Palisades Tahoe, aik. Squaw Valley Ski Resort, talviurheilukeskus Placerin piirikunnassa Kaliforniassa Yhdysvalloissa.
Maurice Hilleman

Maurice Ralph Hilleman (30. elokuuta 1919 – 11. huhtikuuta 2005) oli yhdysvaltalainen mikrobiologi, joka oli erikoistunut rokotteisiin ja kehittänyt yli 40 rokotetta.Maurice Hilleman (Obituary) The Telegraph, 14 Apr 2005 Yhdysvaltojen nykyisestä rokotusohjelman 14 rutiininomaisesti suositellusta rokotteesta hän kehitti kahdeksan: tuhkarokkoon, sikotautiin, hepatiitti A:han, hepatiitti B:hen, vesirokkoon, aivokalvontulehdukseen, keuhkokuumeeseen ja Haemophilus influenzae -bakteeriin. Hänellä oli myös rooli löydettäessä kylmäätuottavia adenoviruksia, hepatiittiviruksia ja syöpää aiheuttavaa virusta, SV40. Hänen sanotaan pelastaneen enemmän ihmishenkiä kuin kukaan muu lääketieteen tiedemies 1900-luvulla. Robert Gallo kuvaili häntä "menestyneimmäksi rokotteiden tutkijaksi historiassa". == Lähteet == Luokka:Vuonna 1919 syntyneet Luokka:Vuonna 2005 kuolleet Luokka:Yhdysvaltalaiset mikrobiologit
Skorpioni II

Skorpioni II (muinaisegyptiksi ehkä Selk tai WehaHannig, Rainer (2006). Großes Handwörterbuch Ägyptisch-Deutsch: (2800–950 v. Chr.): die Sprache der Pharaonen. Kulturgeschichte der antiken Welt (in German). 64. Mainz: Philip von Zabern. ISBN 978-3-80-531771-9.), joka tunnetaan myös nimellä skorpionikuningas, hallitsi Egyptissä arviolta 3100-luvulla eaa. ==Nimi== Egyptologit ovat erimielisiä Skorpioni II:n nimestä ja arvonimestä. Kuninkaan nimen yhteydessä esiintyvä skorpionifetissi on yleinen myöhemmin ilmaantuneessa jumalatar Serketin kultissa. Egyptologit ja kielitieteilijät, kuten L. D. Morenz, H. Beinlich, Toby Wilkinson ja Jan Assmann ovat huomauttaneet, että Serketin palvonta alkoi kuitenkin vasta vanhan valtakunnan loppuvaiheessa. Heidän mukaansa protodynastisen ajan skorpionifetissiä ei voida siten yhdistää Serketiin.Ludwig David Morenz: Bild-Buchstaben und symbolische Zeichen: Die Herausbildung der Schrift der hohen Kultur Altägyptens. (= Orbis Biblicus et Orientalis, vol. 205). Fribourg 2004, ISBN 3-7278-1486-1, p.151–154. ==Historiallinen kuva== Skorpioni II:n henkilöllisyydestä ja elinajasta on useita teorioita. Jotkut egyptologit, kuten Bernadette Menu, Menu, Bernadette (1996). "Enseignes et porte- étendarts". Bulletin de l'Institut Français d'Archéologie Orientale (in French). Cairo: Institut Français d'Archéologie Orientale. 96: 339–342. väittävät, että koska Egyptin ensimmäisen dynastian kuninkaat käyttivät ilmeisesti useita nimiä, Skorpioni II oli itse asiassa Narmerina tunnettu kuningas. He väittävät myös, että Skorpioni II:lle kuuluneen nuijan päässä on samankaltaisia koristeita kuin kuuluisammassa Narmerin nuijassa. Skorpioni II:n aikaan Egypti oli jaettu useisiin pieniin valtakuntiin, jotka taistelivat toisiaan vastaan. Erään teorian mukaan kuningas Narmer olikin ehkä eri henkilö, joka voitti Ka:n ja Skorpioni II:n valtakunnat ja yhdisti ensimmäisen kerran koko Egyptin. ==Lähteet== ==Aiheesta muualla== * Scorpion Macehead * Narmer Macehead Luokka:Egyptin faaraot
Tiina Piilola

Tiina Piilola (s. 1977 Raahe) on suomalainen kirjailija. Hän on toiselta koulutukseltaan toimittaja ja toiselta kirjallisuustieteen tohtori. Piilolan esikoisromaani Alkuvedet (Atena Kustannus) vuodelta 2006 sijoittui hänen pohjalaiseen lapsuudenympäristöönsä. == Lähteet == Luokka:Suomalaiset kirjailijat Luokka:Vuonna 1977 syntyneet Luokka:Elävät henkilöt
Marie de Régnier

Marie de Régnier, myös Marie de Heredia ja kirjailijanimi Gérard d'Houville (20. joulukuuta 1875 – 6. helmikuuta 1963) oli ranskalainen kirjailija ja runoilija. Hän oli tiiviisti 1900-luvun alun taiteellisissa piireissä Pariisissa. == Elämä == Marie de Heredia oli toinen kolmesta kuubalaissyntyisen ranskalainen runoilija José-Maria de Heredia tyttärestä, ja jo varhaisesta iästä hän vietti aikaa monien kirjailijoiden ja taiteilijoiden kanssa, jotka tulivat hänen isänsä luo, kuten Leconte de Lisle, Anna de Noailles, Paul Valéry, Pierre Louÿs ja Anatole France.Tama Lea Engelking, ‘The Secret Rebellion of a Literary Daughter: The Poetry of Gérard d'Houville’, French Literary Series vol. Hänen oma elämänsä oli hieman sekava. Hän meni naimisiin runoilija Henri de Régnierin kanssa, mutta oli pitkässä suhteessa Pierre Louÿsiin, joka oli luultavasti hänen lapsensa Pierre de Régnierin (1898-1943) isä. Hän otti myös useita muita rakastajia, kuten Edmond Jalouxin, Jean-Louis Vaudoyerin, Gabriele D ' Annunzion (hänen maanpakonsa aikana Pariisissa 1910 1914) ja näytelmäkirjailija Henri Bernsteinin. Hänen ystävyytensä avoimesti lesbojen kollegoiden kanssa herätti myös huhuja hänen seksuaalisuudestaan. ==Lähteet== Luokka:Ranskalaiset kirjailijat Luokka:Ranskalaiset runoilijat Luokka:Vuonna 1875 syntyneet Luokka:Vuonna 1963 kuolleet
Vuosi 1864 Ranskassa

Tapahtumia vuoden 1864 Ranskassa. == Viranhaltijana == * Monarkki - Napoleon III == Tapahtumia == * 10. huhtikuuta - Miramarin sopimus. * Jules Vernen kirja Matka Maan keskipisteeseen julkaistaan. == Syntyneitä == * 24. tammikuuta - Marguerite Durand, näyttelijä, toimittaja ja suffragetti (kuoli 1936). * 1. maaliskuuta - Étienne Destot, radiologi ja anatomi (kuoli 1918). * 16. maaliskuuta - Juliette Cayeux (kuoli 1944). * 10. toukokuuta - Léon Gaumont, keksijä, insinööri, elokuva pioneeri- ja teollisuusmies (kuoli 1946). * 11. marraskuuta - Maurice Leblanc, kirjailija ja novellisti (kuoli 1941). * 24. marraskuuta - Henri de Toulouse-Lautrec, taidemaalari (kuoli 1901). * 8. joulukuuta - Camille Claudel, kuvanveistäjä ja graafikko (kuoli 1943). * 28. joulukuuta - Henri de Régnier, runoilija (kuoli 1936). == Kuolleita == * 28. tammikuuta - Benoît Paul-Émile Clapeyron, insinööri ja fyysikko (s. 1799). * 1. helmikuuta - Ranskan prinsessa Louise Marie Thérèse, Petite-Fille de France (syntynyt 1819). * 4. maaliskuuta - John James Appleton, diplomaatti (s. 1789) * 21. maaliskuuta - Jean-Hippolyte Flandrin, taidemaalari (s. 1809). * 27. maaliskuuta - Jean-Jacques Ampère, filologi (s. 1800). * 22. toukokuuta - Marie Pélissier, Ranskan Marsalkka (s. 1794). * 31. heinäkuuta - Louis Christophe François Hachette, kustantaja (s. 1800). * 1. syyskuuta - Barthélemy Prosper Enfantin, sosiaaliuudistaja (s. 1796). === Päivämäärä tuntematon === * Jean Alaux, taidemaalari (s. 1786). * Charles-Julien Brianchon, matemaatikko ja kemisti (s. 1783). * Joseph Déjacque, anarkokommunisti runoilija ja kirjailija (s. 1821). * Olympe-Philippe Gerbet, roomalaiskatolinen piispa ja kirjailija (s. 1798). Ranskassa 1864
James E. Collins

James E. Collins (s. 1953 Saint Paul, Minnesota) on yhdysvaltalainen eläinlääkäri ja lääketieteen professori University of Minnesotassa. Collins on kirjoittanut useita tutkimuksia ja artikkeleita eläinlääkinnän lääketieteeseen. ==Lähteet== Luokka:Vuonna 1951 syntyneet Luokka:Elävät henkilöt Luokka:Yhdysvaltalaiset lääkärit Luokka:Patologit
Brigitte Macron

Brigitte Marie-Claude Macron (o.s. Trogneux, e. Auzière; s. 13. huhtikuuta 1953 Amiens) on ranskalainen opettaja ja Ranskan presidentti Emmanuel Macronin puoliso. == Elämä == Brigitte Trogneux syntyi Amiensissa suklaatehtailijoiden lapsena. Hän työskenteli Ranskan kirjallisuuden, latinan ja draaman opettajana ja meni naimisiin pankkiiri André Louis Auzièren kanssa vuonna 1974. He saivat kolme lasta. Pariskunta erosi vuonna 2006. La Providencen lukiossa Trogneux tapasi 1990-luvulla 24 vuotta nuoremman opiskelijan Macronin, jonka kanssa hän meni naimisiin vuonna 2007.Aittokoski, Heikki: Brigitte Macron ”neuvoo ja valmentaa” presidentiksi pyrkivää miestään – lukiolaispojan ja opettajan skandaalisuhteesta syntyi Ranskan seuratuin pari Helsingin Sanomat 24.4.2017. Viitattu 8.5.2017.Dewan, Angela: Brigitte Trogneux: From Macron's teacher to France's first lady CNN 8.5.2017. Viitattu 8.5.2017. Brigitte Macron luopui työstään vuonna 2015 tukeakseen miestään tämän poliittisella uralla. Häntä on kuvailtu Emmanuel Macronin valmentajaksi ja neuvonantajaksi. Macron oli elokuussa 2018 valtiovierailulla Suomessa puolisonsa presidentti Emmanuel Macronin kanssa.Jenni Haukio ja Brigitte Macron käyvät ainakin Uudessa lastensairaalassa ja Suomenlinnassa. Yle Uutiset 30.8.2018 == Lähteet == * Brigitte Trogneux. Geneanet. === Viitteet === == Aiheesta muualla == Luokka:Ranskan presidenttien puolisot Luokka:Opettajat Luokka:Elävät henkilöt Luokka:Vuonna 1953 syntyneet
Boadilla del Monte

Boadilla del Monte on kunta Madridin maakunnassa Espanjassa. Madridiin on matkaa maanteitse 18 km. Arkkitehti Ventura Rodríguez suunnitteli 1765 uusklassistisen palatsin (Palacio del Infante don Luis) prinssi Luis Antonio de Borbónille, joka oli kuningas Kaarle III:n ja kuningas Ferdinand VI:n veli.http://palaciodeboadilla.es/historia/palacio-de-boadilla-del-monte/ == Kuvia == Tiedosto:Boadilla del Monte - Ayuntamiento 1.jpg|Kunnantalo Tiedosto:Boadilla del Monte - Iglesia de San Cristóbal 13.jpg|Iglesia de San Cristóbal Tiedosto:Palacio del infante don Luis, Boadilla 02.jpg|Palacio del Infante don Luis Tiedosto:001030 - Boadilla del Monte (3578600841).jpg|Convento de la Encarnación Tiedosto:Boadilla del Monte - Auditorio y Escuela de Música y Danza 1.jpg|Auditorio ja musiikki- ja tanssikoulu Tiedosto:001022 - Boadilla del Monte (3516664348).jpg|Fuente de Ventura Rodríguez Tiedosto:Estación de Boadilla Centro.JPG|Boadilla Centro -asema Tiedosto:Boadilla del Monte 11.jpg Tiedosto:Boadilla del Monte 15.jpg == Lähteet == == Aiheesta muualla == Luokka:Espanjan kunnat Luokka:Madridin itsehallintoalue
Hugh Thomas

Hugh Swynnerton Thomas, paroni Thomas of Swynnerton, (21. lokakuuta 1931 – 7. toukokuuta 2017) oli brittiläinen historioitsija. Hugh Thomas opetti historiaa Readingin yliopistossa 1966–1975. Vuosina 1979-1991 hän johti Centre for Policy Studies -tutkimuslaitosta, jonka yksi perustajista oli Margaret Thatcher. Thomas julkaisi vuonna 1961 Espanjan sisällissodasta kertovan merkittävän teoksen The Spanish Civil War, joka kiellettiin Francon ajan Espanjassa. Kirjalla oli suuri vaikutus Espanjan siirtymävaiheessa kohti demokratiaa. Tarkistettu painos ilmestyi 1977 ja toinen painos 2001. Hugh Thomas kirjoitti useita kirjoja Espanjan historiasta. Lisäksi hän kirjoitti muun muassa Kuuban historiasta. == Lähteet == * . * . === Viitteet === Luokka: Vuonna 1931 syntyneet Luokka: Vuonna 2017 kuolleet Luokka:Brittiläiset historioitsijat Luokka:Elinikäiset päärit
Viuhkaheinät

Viuhkaheinät (Chloris) on heinäkasvien (Poaceae) heimoon kuuluva kasvisuku. Sukuun kuuluu 62 lajia, minkä lisäksi on lajiristeymiä. == Lajeja == * Chloris barbata – partaviuhkaheinä * Chloris divaricata – australianviuhkaheinä * Chloris gayana – laidunviuhkaheinä * Chloris truncata – tikkuviuhkaheinä * Chloris virgata – untuvaviuhkaheinä == Lähteet == == Aiheesta muualla == * Suomen Lajitietokeskus: Viuhkaheinät (Chloris) * Integrated Taxonomic Information System (ITIS): Chloris * United States Department of Agriculture (USDA): Chloris * Flora of China: Chloris *
Ghost Story Games

Ghost Story Games on videopelejä kehittävä yritys, joka on entisen Irrational Gamesin seuraaja. Yhtiöllä ei ole vielä julkaistuja pelejä. Yhtiö käsittelee uudelleen nimeämistä "tuoreena alkuna". Vuoden 2022 alussa Bloomberg raportoi yrityksen ensimmäisen pelin jääneen "kehityshelvettiin". Studion aikomuksena oli julkaista pieni konseptitodistus "kerronnallisista Legoista" loppuvuodesta 2017. Konsepti oli monimutkainen ja tavoitteet kasvoivat AAA-pelien mittasuhteisiin, mutta kehitysryhmä oli alussa "budjettipelin" luokkaa. Osa kriitikistä kohdistuu Ken Levinen johtamistapaan. Levine on tunnettu tavasta hylätä kuukausien töitä. == Lähteet == == Aiheesta muualla == * Yrityksen kotisivut Luokka:Yhdysvaltalaiset videopeliyritykset
Vihniöt

Vihniöt (Aristida) on heinäkasvien (Poaceae) heimoon kuuluva kasvisuku. Sukuun lasketaan nykyisin kuuluvaksi 301 lajia. Suvun lajeista muun muassa viistovihniö (Aristida adscensionis) on kuvattu monilla eri tieteellisillä nimillä, jotka ovat nykyisin sen synonyymejä. == Lajeja ja alalajeja == * Aristida adscensionis – viistovihniö ** Aristida adscensionis ssp. adscensionis – ikiviistovihniö ** Aristida adscensionis ssp. coerulescens – kesäviistovihniö * Aristida bipartita * Aristida calycina * Aristida capillacea * Aristida cognata * Aristida congesta – tupsuvihniö ** Aristida congesta ssp. barbicollis – pörrötupsuvihniö (syn. Aristida barbicollis) ** Aristida congesta ssp. congesta – supputupsuvihniö * Aristida cumingiana * Aristida elliptica * Aristida funiculata * Aristida hygrometrica * Aristida hystrix * Aristida junciformis * Aristida kunthiana * Aristida longifolia * Aristida mutabilis * Aristida purpurea * Aristida ramosa * Aristida repens * Aristida riparia * Aristida schiedana * Aristida sieberiana * Aristida stipoides * Aristida subspicata * Aristida torta * Aristida virgata == Lähteet == == Aiheesta muualla == * ITIS: Aristida * United States Department of Agriculture (USDA): Aristida * Flora of China: Aristida Luokka:Heinäkasvit
BioShock (pelisarja)

BioShock on Irrational Gamesin kehittämä ja 2K Gamesin julkaisema ensimmäisen persoonan ammuntapelisarja. Ensimmäisen osan kehityksen aikana Irrational Games käytti nimeä 2K Boston. Toisen osan on kehittänyt 2K Marin. == Pelit == * BioShock (2007) * BioShock 2 (2010) * BioShock Infinite (2013) === Uusintaversiot === Ensimmäinen ja toinen osa on julkaistu Remastered versioina uudelleen vuonna 2016 Steam-palvelussa. == Lähteet == == Aiheesta muualla == * Pelisarja MobyGamesissä
Hr. Ms. Zwaardvisch (P322)

Hr. Ms. Zwaardvisch (viirinumerot P322) oli Alankomaiden laivaston vuonna 1943 palvelukseen otettu T-luokan sukellusvene. Alus oli laskettu vesille Britannian kuninkaallisen laivaston HMS Talentina. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 13. lokakuuta 1942. HMS Talent luovutettiin 23. maaliskuuta 1943 Alankomaille. Alus laskettiin vesille 17. heinäkuuta 1943 ja otettiin palvelukseen Alankomaiden laivastossa vielä saman vuoden lopulla 23. marraskuuta.Gardiner, Robert 1947-1995 s. 528 Palvelukseenoton suoritti Alankomaiden prinssi Bernhard.dutchsubmarines.com == Palvelus == Alus saapui 2. joulukuuta 1943 Rothesayhin Skotlantiin. Sen tukikohtana oli 6. joulukuuta alkaen Holy Loch. Alus oli koeajoissa helmikuuhun 1944. Alus oli ensimmäisellä partiomatkallaan 26.-28. helmikuuta Pohjois-Atlantilla. Alus lähti 16. maaliskuuta partiomatkalle Norjan rannikolle ja Hadselinvuonossa, jossa se yritti 18. maaliskuuta paikallistaa Saksan laivaston taistelulaivan Tirpitzin asemapaikkaa Egerössä. Alus päätti partiomatkansa 24. maaliskuuta ja saapui Dundeehen 26. maaliskuuta. Alus lähti 9. toukokuuta Dundeesta partioalueelleen. Se oli Portugalin rannikolla 16. toukokuuta alkaen ja saapui Gibraltarille 29. toukokuuta. Alus siirrettiin heinäkuussa Kaukoitään ja lähti Velttan, Port Saidin ja Adenin kautta Colomboon. Alus sijoitettiin Trincomaleehen, jossa se aloitti palveluksen Itäisessä laivastossa. == Lähteet == * * === Viitteet === Luokka:Zwaardvisch-luokan sukellusveneet Luokka:Vickersin valmistamat alukset Luokka:Alankomaalaiset toisen maailmansodan sukellusveneet
Hsekiu

Hsekiu,Peake, Harold and Herbert John Fleure, Priests and Kings, Clarendon OUP, Oxford, 1927, p. 63. vaihtoehtoisesti Seka, mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen. == Lähteet == == Yhteenveto == * Lähdeviite kohdistuu hyvin vanhaan painettuun englanninkieliseen julkaisuun, minkä vuoksi sitä ei voida tarkistaa. Lähdettä pidetään luotettavana. Luokka:Egyptin faaraot
Khayu

Khaya, mainitaan Palermon kivessä esi-dynastisena Egyptin faaraona joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen. Luokka:Egyptin faaraot
Bubu

Bubu on Sierra Leonen temneväestön kansanmusiikkia. Kyseistä musiikkia käytettiin alun perin noituuteen liittyvissä seremonioissa, mutta myöhemmin se muuttui suosituksi uskonnolliseksi musiikiksi, jota soitetaan ramadanin aikoihin. Sierra Leonen sisällissodan aikana Ahmad Janka Nabay oli ensimmäinen, joka nauhoitti bubu-musiikkia. Hän modernisoi bubun lisäämällä siihen elektronisia ääniä. Nabay väitti osoittaneensa kappaleillaan kuten ”Sabanoh (We Own Here)” bubun alla piilevän viestin – tarpeen rauhalle, hyvälle hallitukselle ja naisten voimaantumiselle. National Public Radion elokuun 2012 haastattelun mukaan Nabayn musiikki sai suosiota sodan raastamassa Sierra Leonessa 1990-luvulla, erityisesti nuorten kapinallisten keskuudessa, jotka yrittivät kaataa hallituksen. Tämä johti Nabayn pakoon kotimaastaan. Vuonna 2010 Nabay julkaisi New Yorkissa ensimmäisen kansainvälisesti julkaistun bubumusiikin albumin BUBU KING levy-yhtiöllä True Panther Records. Jälkeenpäin hän perusti ensimmäisen bubu-yhtyeen paikallisten brooklyniläisten Janka Nabayn ja Bubu Shnamun kanssa. ==Lähteet== Luokka:Sierra Leonen musiikki
Kulttuuritalo Jaatsi

Jaatsi on taiteilija Akseli Gallen-Kallelan lapsuudenkoti ja sijaitsee Sastamalassa. Jaatsin talon seinässä on muistolaatta: ”Tämän Jaatsin talon, joka on vuodesta 1920 ollut Tyrvään kunnan toimitalona, rakennutti Peter Wilhelm Gallén kunnallisen itsehallinnon syntyessä suurina nälkävuosina 1867–1868.” Jaatsin puiston luonnonkiveen on upotettu laatta, jossa lukee: ”Kalevaisen kansan suuri kuvaaja Akseli Gallen-Kallela kasvoi kehdosta mieheksi näillä kunnahilla”. Jaatsin puistossa on Gallen-Kallelan pronssiin valettu näköispatsas, jonka ovat tehneet Alpo Sailo ja Nina Sailo (1927/1960). Kulttuuritalo Jaatsissa on nykyään Sastamalan kaupungin kulttuuripalveluiden toimisto. Kulttuuritalossa järjestetään taidenäyttelyitä, pienimuotoisia konsertteja, erilaisia kulttuuritilaisuuksia ja musiikin opetusta. == Lähteet == * https://www.sastamala.fi/sivu.tmpl?sivu_id=4317 * http://www.sastamalanseudulle.fi/kulttuuritalo-jaatsi/ Luokka:Sastamalan rakennukset ja rakennelmat Luokka:Akseli Gallen-Kallela Luokka:Suomen 1800-luvulla rakennetut rakennukset ja rakennelmat
Poro (salaseura)

Poro, purrah tai purroh on miesten salaseura Sierra Leonessa, Liberiassa, Guineassa ja Norsunluurannikolla. Siihen viitataan joskus metsästysseurana, johon vain miehet pääsevät. Naisten vastaavanlainen salaseura on sande. Poro- yhteisön tarkoitus on valmistaa pojat ja nuoret miehet aikuiselämään. Menneisyydessä eurooppalaiset vertasivat yhteisöä vapaamuurariuuteen. Poron korkea-arvoisinta jäsentä kutsutaan temnejen keskuudessa nimeltä kashi ja mendejen keskuudessa nimeltä taso. Korkea-arvoisin jäsen pitää päällään puista päähinettä ja ihmisen pääkalloja ja reisiluita esittäviä keppiä, joiden sanotaan olevan entisten kashien / tasojen. Päähineeseen kuuluu myös lintujen sulista tehty kypäränkoriste. Tullaakseen kashiksi / tasoksi vaatii tietyn ajan viettämistä erikoisten lääkkeiden valmistusta ja käyttämistä opetellessa. Lisäksi korkea-arvoisimmaksi jäseneksi pääseminen vaatii muodollisen initiaation joltakulta, joka on jo korkeimman arvon omaava jäsen. Poikien ja nuorten miesten initiaatioprosessi vaatii eristyksissä olemista metsässä sijaitsevassa leirissä, jossa he saavat elämänohjeita ja moraalista opetusta poro-laulujen ja -tarinoiden kautta, jotka korostavat yhteistyön ja solidaarisuuden arvoja. Jos heitä ei ole vielä ympärileikattu, tullaan nuoret miehet ympärileikkaamaan heidän metsässä viettämänsä kauden aikana, jonka ohella heille annetaan erityinen poro-nimi. Initiaation loppua kohden he joutuvat käymään läpi erilaisia miehuutta testaavia koetuksia ja koettelemuksia. Menneisyydessä he myös saivat poro-merkin selkäänsä ja olkapäihinsä. Poro-yhteisön vanhanaikaisia menettelyitä todistetaan eurooppalaisten kuvauksissa poron kasheista / tasoista 1700-luvun puoliväliltä ja heidän viittauksistaan yhteisöön ja sen toimintaan, joka ulottuu 1600-luvun alkuun. SierraLeoneHofstra7.15.jpg|Pojat palaavat poro-yhteisön initiaatiostaan. Panguma, Sierra Leone. (Sjoerd Hofstra, 1936) SierraLeoneHofstra7.10.jpg|Falui, yksikätisen soturin henki. Panguma, Sierra Leone. (Hofstra, 1936) The_Poro_Secret_Society,_Groups_of_Jasso_men_Wellcome_M0005354.jpg|Poron jäseniä. Huomioitavaa on toiseen mieheen symbolisesti liitetyt kuolleet eläimet ja heidän päissään olevat ihmispääkallot. A_Masked_Poro_dancer_from_Secret_Society_Wellcome_M0005352.jpg|Naamari päässään oleva poro-tanssija. ==Lähteet== ==Aiheesta muualla== Luokka:Guinealainen yhteiskunta Luokka:Liberialainen yhteiskunta Luokka:Norsunluurannikkolainen yhteiskunta Luokka:Salaseurat Luokka:Sierraleonelainen yhteiskunta Luokka:Uskonto Guineassa Luokka:Uskonto Liberiassa Luokka:Uskonto Norsunluurannikossa Luokka:Uskonto Sierra Leonessa
Etyylimetyylifenyyliglysidaatti

Etyylimetyylifenyyliglysidaatti (C12H14O3) on epoksideihin ja estereihin kuuluva orgaaninen yhdiste. Yhdistettä voidaan käyttää hajusteena ja aromiaineena. ==Ominaisuudet== Huoneenlämpötilassa etyylimetyylifenyyliglysidaatti on väritöntä tai kellertävää nestettä. Aineella on tunnusomainen voimakkaan mansikankaltainen tuoksu ja maultaan se on hieman hapan ja mansikankaltainen. Yhdisteellä esiintyy sekä optista isomeriaa että cis-trans-isomeria ja kaupallinen etyylimetyylifenyyliglysidaatti on neljän eri isomeerin raseeminen seos. Toisinaan etyylimetyylifenyyliglysidaattia kutsutaan myös nimellä mansikka- aldehydi, vaikka sen rakenteessa ei ole aldehydeille tunnusomaista funktionaalista ryhmää.Johannes Panten & Horst Surburg: Flavors and Fragrances, 3. Aromatic and Heterocyclic Compounds, Ullmann's Encyclopedia of Industrial Chemistry, John Wiley & Sons, New York, 2016. Viitattu 9.5.2017 ==Valmistus ja käyttö== Etyylimetyylifenyyliglysidaattia valmistetaan emäksisissä olosuhteissa asetofenonin ja etyyliklooriasetaatin välisellä niin kutsutulla Darzens-kondensaatiolla. Reaktiossa muodostuvien eri isomeerien välinen suhde riippuu käytetystä emäksestä. Etyylimetyylifenyyliglysidaattia voidaan käyttää hajusteena kosmetiikkatuotteissa esimerkiksi saippuoissa. Sitä käytetään myös aromiaineena elintarvikkeissa kuten jäätelöissä ja leivonnaisissa. ==Lähteet== Luokka:Epoksidit Luokka:Esterit
Sande (salaseura)

Sande, joka tunnetaan myös nimillä zadεgi, bundu, bundo sekä bondo, on naisten salaseura Liberiassa, Sierra Leonessa, Guineassa ja Norsunluurannikolla. Sande-yhteisö valmistaa tytöt aikuisikään rituaaleilla, joihin kuuluu muun muassa naisen sukupuolielinten silpominen. Yhteisön puolestapuhujien mukaan tämä juurruttaa naisiin käsityksen moraalista ja oikeanlaisesta seksuaalisesta käyttäytymisestä kuin myös koko yhteisön edun ajamista. Sande-yhteisössä naisen sosiaaliset sekä poliittiset intressit korostetaan ja heidän välillä vallitsevaa solidaarisuutta ajetaan, samalla lailla kuin miesten vastaavanlaisessa poro-yhteisössä. Bundu_girls_whitened.jpg|Sanden tulokkaita, jotka on merkattu valkoisella savella ja eläimenrasvalla, jota kutsutaan joko nimellä hojo tai wojeh. A_group_of_Bundu_female_dancers_all_wearing_necklaces_of_bea_Wellcome_V0015968.jpg|Murrosikäisiä tyttöjä, joita ollaan vihkimässä sandeen Sierra Leonessa. Teksti suomennettuna: ”Kaikki tanssijat pitivät järjestyksessä omalaatuisia taikaesineitä, joilla jokaisella oli erityinen tarkoitus. Nämä taikaesineet koostuivat useista korsista leikattuina helmiksi ja siemenriveistä, jotka oltiin rei’itetty ja täytetty bundun (sanden) ’lääkkeillä.’” SierraLeoneP007.tif|Sanden tulokkaita Sierra Leonessa. Tulokkaiden molemmilla puolilla on ”paholaisnaamioilla” varustetut naiset, jotka johtavat initiaatiota. Bundu_girls_oiled.jpg|Sanden tulokkaita Sierra Leonessa. ==Lähteet== ==Aiheesta muualla== Luokka:Guinealainen yhteiskunta Luokka:Liberialainen yhteiskunta Luokka:Norsunluurannikkolainen yhteiskunta Luokka:Salaseurat Luokka:Sierraleonelainen yhteiskunta Luokka:Uskonto Guineassa Luokka:Uskonto Liberiassa Luokka:Uskonto Norsunluurannikossa Luokka:Uskonto Sierra Leonessa
Luettelo Alankomaiden laivaston sukellusveneistä

Luettelo Alankomaiden laivaston sukellusveneistä listaa Alankomaiden kuninkaallisen laivaston sukellusveneet ensimmäisestä Hr. Ms. O 1:stä palveluksessa oleviin Walrus-luokan aluksiin. == Ennen Alankomaiden valtausta 1940 == Sukellusveneaselajin perustamisesta alkaen laivaston sukellusveneet oli jaettu kahteen osaan O-sarjaan (), joka oli suunniteltu toimimaan Pohjanmerellä ja Alankomaiden rannikolla. Tunnuskirjaimen O lisäksi sukellusveneiden tunnuksena oli arabialainen numero. Toisena oli K-sarja (), joka oli suunniteltu toimimaan siirtomaissa etenkin Hollannin Itä-Intiassa. Näiden alusten nimen numeraali oli roomalainen numero.Bagnasco, Erminio s. 202 Näiden kahden tyypin tärkeimpinä eroina olivat koko ja toimintamatka siirtomaaveneiden ollessa suurempia ja pidemmän toimintamatkan omaavia. Ero kuitenkin hävisi vuoteen 1937 mennessä, minkä jälkeen tunnuksena käytettiin vain O-kirjainta. === O-sarja === * O 1 *O 2 -luokka ** O 2 ** O 3 ** O 4 ** O 5 * O 6 * O 7 * M 1 * O 8 *O 9 -luokka ** O 9 ** O 10 ** O 11 *O 12 -luokka ** O 12 ** O 13 ** O 14 ** O 15 * O 16 === K-sarja === * K I * K II *K III -luokka ** K III ** K IV *K V -luokka ** K V ** K VI ** K VII *K VIII -luokka ** K VIII ** K IX ** K X *K XI -luokka ** K XI ** K XII ** K XIII *K XIV -luokka ** K XIV ** K XV ** K XVI ** K XVII ** K XVIII === Tyypit yhdistetty=== *O 19 -luokka ** O 19 ** O 20 *O 21 -luokka ** O 21 ** O 22 ** O 23 ** O 24 ** O 25 ** O 26 ** O 27 == Vuoden 1940 jälkeen hankitut == *Brittiläinen U-luokka ** Dolfijn *Brittiläinen S-luokka ** Zeehond *Zwaardvisch-luokka ** Zwaardvisch ** Tijgerhaai ** Dolfijn ** Zeehond *Walrus-luokka ** Walrus ** Zeeleeuw *Dolfijn-luokka ** Dolfijn ** Potvis ** Tonijn ** Zeehond *Zwaardvis-luokka ** Tijgerhaai ** Zwaardvis *Walrus-luokka ** Walrus ** Zeeleeuw ** Dolfijn ** Bruinvis == Lähteet == * * * === Viitteet === *
Tiu (faarao)

Tiu (myös nimellä Teyew), mainitaan Palermon kivessä esidynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen. Luokka:Egyptin faaraot
Thesh

Thesh (myös nimillä Tjesh ja Tesh), mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen. Luokka:Egyptin faaraot
Neheb

Neheb mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen. Luokka:Egyptin faaraot
Mekh

Mekh mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen. Luokka:Egyptin faaraot
Hr. Ms. Bruinvis (S810)

Hr. Ms. Bruinvis (runkonumero S810) on Alankomaiden kuninkaallisen laivaston Walrus-luokan sukellusvene. == Valmistus == Alus tilattiin 16. elokuuta 1985 Rotterdamsche Droogdok Maatschappijilta Rotterdamista, missä köli laskettiin 14. huhtikuuta 1988. Alus laskettiin vesille 1980-luvun lopulla.dutchsubmarines.com Alus oli koeajoissa 4. maaliskuuta - 25. lokakuuta 1993, joiden aikana se vieraili kahdesti sekä Faslanessa Skotlannissa että Norjassa. Alus otettiin palvelukseen 5. heinäkuuta 1994. == Palvelus == Alus oli 2017 edelleen palveluksessa. == Lähteet == * === Viitteet === Luokka:Walrus-luokan sukellusveneet
Jefferson (joki)

Jefferson on Missouri-joen 134 kilometriä pitkä sivujoki. Se sijaitsee Montanan osavaltiossa. Se on nimetty presidentti Thomas Jeffersonin mukaan. ==Lähteet== == Aiheesta muualla == Luokka:Yhdysvaltain joet Luokka:Mississippin vesistö
Slave (joki)

Slave on joki Kanadan länsiosassa. Joen alkulähde on Peace–Athabascan delta, joka sijaitsee Albertan provinssissa. Joki laskee Iso Orjajärveen Luoteisterritorioissa. Sen pituus on 415 km. Albertan hallitus on harkinnut padon ja vesivoimalan rakentamista Pelicanin koskeen lähelle Fort Smithiä. Niillä olisi kuitenkin haitallisia vaikutuksia alueen linnustoon. == Lähteet == == Aiheesta muualla == Luokka:Kanadan joet Luokka:Albertan joet Luokka:Luoteisterritoriot Luokka:Mackenzien vesistö
Finlay (joki)

Finlay on joki Brittiläisessä Kolumbiassa, Lounais-Kanadassa. Sen pituus on 402 kilometriä. Sen alkulähde on Thudatejärvi ja se laskee Willistonjärveen. Joen valuma-alue on 43 000 neliökilometriä. Joki on saanut nimensä tutkimusmatkailija John Finlayn mukaan, joka kävi joella vuonna 1797. ==Lähteet== Luokka:Brittiläisen Kolumbian joet
Sleepy Hollow (televisiosarja)

Sleepy Hollow on yhdysvaltalainen kauhufantasiasarja. Se perustuu löyhästi Washington Irvingin vuoden 1820 novelliin Päätön ratsumies (The Legend of Sleepy Hollow). Sarjan pääosissa näyttelee Tom Mison (Ichabod Crane) ja Nicole Beharie (Abbie Mills). Sarjan esittäminen aloitettiin yhdysvalloissa Fox- kanavalla 16. syyskuuta 2013. Sarjan showrunnerina toiminut Mark Goffman jätti sarjan maaliskuussa 2015 toisen tuotantokauden jälkeen. Toukokuussa 2017 Fox ilmoitti lopettavansa sarjan neljännen kauden jälkeen. Sarjan viimeinen jakso esitettiin Yhdysvalloissa 31. maaliskuuta 2017. Suomessa sarjaa esittää Sub ja MTV3. Sarjan viimeisen tuotantokauden esittäminen alkoi Subilla maaliskuussa 2017. == Rooleissa == == Tuotantokaudet == Kausi Jaksot Ensiesitys Avausjakso Päätösjakso 1 13 16. syyskuuta 2013 20. tammikuuta 2014 2 18 22. syyskuuta 2014 23. helmiuuta 2015 3 18 1. lokakuuta 2015 8. huhtikuuta 2016 4 13 6. tammikuuta 2016 31. maaliskuuta 2017 == Lähteet == == Aiheesta muualla == * Sleepy Hollow Fox.comissa * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset kauhusarjat
Chicago Fire (täsmennyssivu)

Chicago Fire voi tarkoittaa seuraavia asioita: * Chicagon suuri palo (), vuonna 1871 lähes koko Chicagon tuhonnut tulipalo * Chicago Fire Department (CFD), Chicagon pelastuslaitos * Chicago Fire, yhdysvaltalainen televisiosarja == Urheilussa == * Chicago Fire, yhdysvaltalainen MLG-sarjassa pelaava jalkapalloseura ** Chicago Fire U-23, Chicago Firen farmiseura ** Chicago Fire Juniors, Chicago Firen junioriseura * Chicago Fire, vuosina 1973–1975 WFL:ssä pelannut jalkapalloseura
Araguaia

Araguaia on 1 910 kilometriä pitkä joki Pohjois- ja Keski-Brasiliassa. Se ulottuu neljän osavaltion alueelle: Goiákseen, Mato Grossoon, Tocantinsiin ja Paráan. Sen laskee Tocantins-jokeen. ==Lähteet== == Aiheesta muualla == Luokka:Brasilian joet
Tocantins (joki)

Tocantins on joki Pohjois- ja Keski-Brasiliassa. Se lasketaan joskus Amazonin sivujoeksi. Sen pituus on hieman yli kaksituhatta kilometriä. Se laskee Parájokeen. ==Lähteet== == Aiheesta muualla == Luokka:Brasilian joet
Breg

Breg on joki Baden-Württembergin osavaltiossa, Lounais-Saksassa. Breg ja Brigach yhtyvät, josta alkaa Tonava. Bregin pituus on noin 46 kilometriä. ==Lähteet== Luokka:Saksan joet
Luettelo yli 90 metriä heittäneistä keihäänheittäjistä

Tämä on luettelo yli 90 metriä nykykeihäällä heittäneistä keihäänheittäjistä. Päivitetty 30.5.2021. Heittäjä Maa, jota edustanut Ensimmäinen 90 metrin ylitys Ennätys 90 metrin ylitykset Tulos Pvm Paikka Tulos Pvm Paikka Kilpailut Heitot Jan Železný 90,02 24.6.1992 Ostrava 98,48 25.5.1996 Jena 34 53 Johannes Vetter 94,44 12.7.2017 Luzern 97,76 6.9.2020 Chorzów 15 25 Thomas Röhler 91,28 29.6.2016 Turku 93,90 5.5.2017 Doha 7 9 Aki Parviainen 90,88 11.6.1998 Tartto 93,09 26.6.1999 Kuortane 8 8 Julius Yego 91,39 7.6.2015 Birmingham 92,72 26.8.2015 Peking 2 2 Sergei Makarov 90,86 29.5.2002 Dessau 92,61 30.6.2002 Sheffield 5 6 Raymond Hecht 90,06 12.2.1994 Eschenbach 92,60 21.7.1995 Oslo 6 6 Andreas Hofmann 91,07 26.8.2017 Taipei 92,06 2.6.2018 Offenburg 5 5 Konstadinos Gatsioudis 91,69 24.6.2000 Kuortane 91,69 24.6.2000 Kuortane 3 3 Andreas Thorkildsen 90,13 12.5.2006 Doha 91,59 2.6.2006 Oslo 8 8 Tero Pitkämäki 91,53 26.6.2005 Kuortane 91,53 26.6.2005 Kuortane 6 6 Steve Backley 91,46 25.1.1992 North Shore 91,46 25.1.1992 North Shore 2 2 Cheng Chao-Tsun 91,36 26.8.2017 Taipei 91,36 26.8.2017 Taipei 1 1 Breaux Greer 90,71 20.5.2007 Carson 91,29 21.6.2007 Indianapolis 2 2 Vadims Vasiļevskis 90,43 27.5.2006 Riika 90,73 22.7.2007 Tallinna 3 3 Seppo Räty 90,60 20.7.1992 Nurmijärvi 90,60 20.7.1992 Nurmijärvi 1 1 Boris Henry 90,44 9.7.1997 Linz 90,44 9.7.1997 Linz 1 1 Magnus Kirt 90,34 20.6.2019 Ostrava 90,61 22.6.2019 Kuortane 2 2 Keshorn Walcott 90,16 9.7.2015 Lausanne 90,16 9.7.2015 Lausanne 1 1 Lisäksi yli 90 metriä on heitetty vuosina 1990–1991 käytössä olleella ”rypyläkeihäällä”. Kyseisen keihäsmallin tulokset on myöhemmin mitätöity tilastoista. Heittäjä Maa, jota edustanut Ensimmäinen 90 metrin ylitys Ennätys 90 metrin ylitykset Tulos Pvm Paikka Tulos Pvm Paikka Kilpailut Heitot Seppo Räty 91,98 6.5.1991 Shizuoka 96,96 2.6.1991 Punkalaidun 2 2 Jan Železný 90,40 4.6.1991 Bratislava 94,74 4.7.1992 Oslo 3 6 Steve Backley 90,98 20.7.1990 Lontoo 91,36 15.9.1991 Sheffield 2 3 Raymond Hecht 90,84 8.9.1991 Gangenbach 90,84 8.9.1991 Gangenbach 1 1 Kimmo Kinnunen 90,82 26.8.1991 Tokio 90,82 26.8.1991 Tokio 1 1 ==Lähteet== * Yli 90 metrin heitot olleet harvinaista herkkua nykykeihäällä – Jukka Moisio, viitattu 9.5.2017 * Senior outdoor javelin throw men – worldathletics.org, viitattu 30.5.2021 * All-time men's best javelin throw – Peter Larsson, viitattu 30.5.2021 * Asko Koski's javelin world – Asko Koski, viitattu 9.5.2017 Yli 90 metriä heittäneet keihäänheittäjät Yli 90 metriä heittäneet keihäänheittäjät Luokka:Keihäänheitto
Tudiya

Tudiya tai Tudia on varhaisin Assyrian kuningas, joka on nimetty Assyrian kuningas listaan,http://www.livius.org/sources/content/anet/564-566-the- assyrian-king-list/? ja hän on ensimmäinen ”seitsemästätoista kuninkaasta, jotka asuivat teltoissa.” Hänen olemassaolonsa on arkeologisesti vahvistamaton ja sitä ei ole vahvistettu mistään muusta lähteestä. Assyriologi Georges Rouxin mukaan Tudiya olisi hallinnut 25. vuosisadan jälkipuoliskolla eaa.(eli jossakin välillä n. 2450 – n. 2400 eaa.).Roux, Georges (Aug 27, 1992). Ancient Iraq. Penguin Books Limited. ISBN 978-0140125238. ==Historiallisuus== Tudiyaa seurasi Assyrian kuningas listassa Adamun ja hänen jälkeensä vielä kolmetoista hallitsijaa: Yangi, Suhlamu, Harharu, Mandaru, Imsu, Harsu, Didanu, Hana, Zuabu, Nuabu, Abazu, Belu ja Azarah. Mitään konkreettista ei vielä tiedetä näistä nimistä, vaikka se on todettu, että paljon myöhemmin Babylonian tabletti lista näyttää kopioineen samoja nimiä, vaikka raskaasti vioittuneessa muodossa: Tudiya nimi näyttää yhdistyneen siinä Adamun nimeen muodossa Tubtiyamutu. Ensimmäisissä Eblan arkeologisissa raportteissa kävi ilmi, että Tudiyan olemassaolo voitiin vahvistaa löytyneestä savitaulusta, jossa todettiin, että hän olisi tehnyt kauppasopimuksen Karumissa Eblan alueella Eblan "kuninkaan" Ibriumin (jonka nyt tiedetään sen sijaan olleen Eblan kuninkaan Isar-Damun visiiri.) kanssa. Tämän koko lukutapa on nyt kyseenalainen, koska useat tutkijat ovat viime aikoina väittäneet, että kyseisessä kauppasopimuksessa kyseessä ei ollut ollenkaan Assyrian kuningas Tudiya, vaan pikemminkin kuningas nimeltä "Abarsal", jonka paikannus on epävarma. Aikaisemmat Assyrian kuninkaat, jotka kirjattiin "kuninkaiksi, jotka asuivat teltoissa" (kuten Tudiya), olivat olleet puolueettomia pastoraalisia hallitsijoita; Assyrian uskotaan alkuaan olleen pikemminkin oligarkia kuin monarkia. ==Lähteet== Luokka:Assyrian kuninkaat
Rouranin kaanikunta

Rouranin kaanikunta oli Itä-Aasiassa sijainnut paimentolaisheimojen valtio 300-luvulta 500-luvulle. Valtion nimi voidaan kirjoittaa myös muodoissa Ruanruan, Ju-Juan tai Juan-Juan, joista viimeksi mainittu on alun perin kiinankielinen halventava nimitys, joka tarkoittaa ”epämiellyttävästi kiemurtelevaa hyönteistä”. Rouranin kaanikunnan heimot olivat todennäköisesti mongolilaista alkuperää, ja heistä käytetään yhteisnimitystä Rouran. Yksi kaanikunnan alaheimoista oli historian ensimmäinen, joka käytti itsestään nimitystä Türk. Rouranit olivat mahdollisesti samaa kansaa kuin avaarit, jotka ilmestyivät Euroopan historiaan samoihin aikoihin kuin Rouranin kaanikunta hajosi. Rouraneiden uskotaan olleen sukulaiskansaa Pohjoisen Wei-dynastian perustaneen Tuoba-heimon kanssa, mutta Wei ja Rouran ajautuivat sotiin keskenään jo 300-luvun lopulla. Rouranit olivat historian ensimmäinen kansa, joka käytti hallitsijastaan nimitystä kaani eli khan. Heidän liittolaisiaan ja alaisiaan olivat hefthaliitit eli valkoiset hunnit. Maantieteellisesti Rouranin kaanikunta ulottui 500-luvulla Mantšurian rajalta Balkašjärvelle ja Orhonilta Kiinan muurille. ==Lähteet== Luokka:Aasian entiset valtiot Luokka:Mongolian historia